**EESTI LAUATENNISELIIDU JUHATUSE koosolek , 16.04.09 kell 15.00, Tallinn Sotsiaalministeeriumis**

Koosolekul osalesid: Raivo Paavo, Peeter Allikoja, Toomas Kookla, Viljar Kasemaa, Heikki Sool, Vladimir Petrov, Sirje Lubi, projektijuht Koit Korkmann   
Puudusid: Jaan Härms, Urmas King, Kaire Kutsar, Allar Oviir

PÄEVAKORD *(Projekt )*

1.ELTL juhenditest 2009/2010  
2. ELTL kalenderplaanist 2009/2010  
3. ELTL aastakoosolek, mai 2009 ( aruande-valimine)  
4. Meeskonnatööst  
5. Jooksvad küsimused

Kinnitati ülaltoodud päevakord.

1. **ELTL juhenditest 2009/2010**Vastavalt klubidelt laekunud ettepanekutele arutati ELTL hooaja 2009/2010 juhendite projekte.  
   ELTL “Suure Auhinna” Seeriavõistlus – nimetame võistluse ümber Eesti ind. Karikavõistlusteks, juhendisse lisada, et iga meesmängija ei või osaleda rohkem kui 3 võistlusklassis, naisveteranide sarjas võistlust ei korralda, meesveteranid M40+ ja M60+ loosime turniiritabelisse koos ning arvestust mõlemas võistlusklassis peetakse eraldi.  
   ELTL Laste GP seeriavõistlus – lisada märkus juhendisse, võistluse korraldamisel min kogus võistluslaudu (8) ja võistluspaigal (või vahetus läheduses) peab olema avatud söögikoht.  
   Eesti ind. MV – täiendada juhendit : nii nais- kui meesmängijate võistlustabelisse loosimisel arvestada nii rahvusvahelist, kui Eesti kehtivat reitingut. Loosimine toimub 2 päeva enne võistluse algust, tabelisse loositakse ainult selleks hetkeks osavõtu tasu maksnud sportlane (klubi).  
   Eesti võistk. MV – lisada juhendisse, alates III liigast nimetada rahvaliigaks ja korraldada neile eraldi võistlus samadel kuupäevadel. Süsteem võitja selgitamiseks selgub peale üleandmise lõppu. Kui ülesandmisel selgub, et naiskondi registreerub üle 8, siis korraldada enne põhivõistluse algust 2008/2009 tulemuste alusel kvalifikatsiooniturniir, et põhiturniirile saaks 8 võistkonda. Jooksva skoori eest vastutab lõppenud mängu lugenud kohtunik.  
   Eesti noorte võistk. MV – ettepanekuid ei kinnitatud.  
   Eesti veteranide MV – lisada juhendisse , igal osavõtjal lubatakse võistelda ainult oma eale vastavas vanusegrupis, v.a. paarismängud.  
   Osavõtumaksud jäävad hooajal 2009/2010 muutmata
2. **ELTL kalenderplaanist 2009/2010 – Koit Korkmann**  
   Projekt on koostamisel vastavalt klubide taotlustele.
3. **ELTL volikogu koosolek. Otsustati ELTL volikogu kokku kutsuda** 26. mail 2009 algusega kell 15.00 Tallinnas Sotsiaalministeeriumis, Gonsiori t. 29 .  
   Vastavalt ELTL põhikirjale on esindusnormiks üks hääl igal juriidilisest isikust liikmel.   
   Päevakord (projekt):  
   - ELTL tegevuse aruanne 2005-2008  
   - raamatupidamise aastaaruanne 2008  
   - sõnavõtud  
   - valimised – volikogu valib kuni 4 aastaks ELTL presidendi ja asepresidendid   
    volikogu valib presidendi ettepanekul kuni 4 aastaks juhatuse liikmed  
   ELTL juhtorganitesse kandideeriajate kohta esitada juhatusele hiljemalt 12.05.09 ankeetavaldus kandideerimise kohta koos kandidaadi kirjaliku nõusolekuga.   
   Avalduses välja tuua kandidaadi nägemus ala arendamisest ja panus juhatuse liikmena.   
   Vastavalt ELTL põhikirjale: juhatuse suurus vähemalt 9 liiget.
4. Meeskonnatööst – ei jõutud käsitleda
5. Jooksvad küsimused:  
   Noortetööst  
   - **Helsingi Open** – 23.-24.05. Helsingi, reg. kuni 22.04. Kas ka noorte maavõistlus  
   - **Polish Open** 28.-31.05.09, reg. kuni 20.04.09   
   - **TULe 2009** – TUL 90 pidustused/noorteturniir lauatennises 13.-14.06 Tamperes  
   - **NOORTE EM**, 10.-19.07. Praha, eelreg. Kuni 13.04, lõppreg. kuni 29.05.09  
    Kulud: transport + EUR 40 – 99 / päev/osavõtja   
   - **Euroopa Minikadettide** (1997) treeninglaager, 02.-09.08 Ungaris, eelreg. Kuni 25.04, lõppreg. Kuni 10.05. Kutsutud 1 poiss + 1 tüdruk+1 treener, Kulud: transport + EUR 29/päev/osavõtja  
   - **Minikadettide EM**, 28.-30.08 Strasbourg, reg. kuni 15.05.  
    1997 – 2 + 2, 1998 2 + 2 ( Max. 3 võistlejat ühes kategoorias, kokku max 10 sportlast ühest riigist)  
   - **NOORTE OM**, 2010 Singapore, valikturniirid – EOK lähetab ainult reaalse konkurentsivõime korral . Osaleda võivad 1994-1995 sünd. Noored 1 neiu +1 noormees / riigi kohta  
     
   **Audentese programm** – R. Lindmäe on andnud väga positiivse hinnangu Audenteses õppimise ja sportimise võimalusele.  
   **Suveuniversiaad** – finantseerimine on väga komplitseeritud. Naiskonna osas ona projektijuht Katrin Marks finantseerimise vahendite leidmisel pessimistlik.   
   **Eesti noorte TOP turniirid** – Vastavalt ELTL noorte- ja tulemusspordi komisjoni ettepanekule kutsuda igas vanuseklassis osalema nr. 8 mängijana sportlane vastavalt reitingule. (vt. Lisa)   
   **Eesti võistk. MV 2009** – 4. mängupäev, kõrgliiga meeskonnad – arvestada Koeru SK –le kaotuste eest 0 kuna võistkonna koosseis ei vastanud juhendile.  
   Haapaslu LTK ja SK Vaablane võistkondade mitteosalemise eest arvestada trahv vastavalt juhendile.  
   Koosolek lõppes kell 17.30

Koosolekut juhatas protokollis  
Raivo Paavo Sirje Lubi